Document ID: 32014D0282

KOMISSION TÄYTÄNTÖÖNPANOPÄÄTÖS,
annettu 14 päivänä toukokuuta 2014,
kolmansista maista Ranskan merentakaisiin departementteihin tuleville eläville eläimille ja eläinperäisille tuotteille suoritettaviin eläinlääkinnällisiin tarkastuksiin sovellettavista säännöistä annetun täytäntöönpanopäätöksen 2012/44/EU muuttamisesta
(tiedoksiannettu numerolla C(2014) 3053)
(Ainoastaan ranskankielinen teksti on todistusvoimainen)
(ETA:n kannalta merkityksellinen teksti)
(2014/282/EU)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon kolmansista maista yhteisöön tuotavien eläinten eläinlääkintätarkastusten järjestämistä koskevista periaatteista ja direktiivien 89/662/ETY, 90/425/ETY ja 90/675/ETY muuttamisesta 15 päivänä heinäkuuta 1991 annetun neuvoston direktiivin 91/496/ETY (1) ja erityisesti sen 13 artiklan,
ottaa huomioon kolmansista maista yhteisöön tuotavien tuotteiden eläinlääkinnällisten tarkastusten järjestämistä koskevista periaatteista 18 päivänä joulukuuta 1997 annetun neuvoston direktiivin 97/78/EY (2) ja erityisesti sen 18 artiklan,
sekä katsoo seuraavaa:
(1)
Komission täytäntöönpanopäätöksessä 2012/44/EU (3) vahvistetaan säännöt, joita sovelletaan kolmansista maista tiettyihin Ranskan merentakaisiin departementteihin tuleville eläville eläimille ja eläinperäisille tuotteille suoritettaviin eläinlääkinnällisiin tarkastuksiin, mukaan luettuna luettelo hyväksytyistä maahantulopaikoista, jäljempänä ’hyväksyttyjen maahantulopaikkojen luettelo’.
(2)
Ranska on toimittanut komissiolle suunnitelman Ranskan merentakaisessa departementissa Mayottella sijaitsevan hyväksytyn maahantulopaikan osalta. Suunnitelmassa esitetään yksityiskohtaisesti ne tilat, tarvittavat välineet ja koulutettu henkilökunta, joiden ansiosta eläinlääkinnälliset tarkastukset voidaan suorittaa sen varmistamiseksi, että eläinperäisiä tuotteita koskevat unionin kansanterveyteen ja eläinten terveyteen liittyvät vaatimukset täyttyvät.
(3)
Lisäksi suunnitelmassa osoitetaan, että kaikki eläinperäisiä tuotteita sisältävät lähetykset on hyväksytyssä maahantulopaikassa esitettävä tuontia varten ja että niiden lähettäminen unionin alueen muihin osiin estetään tehokkaasti. Siitä käy ilmi myös se, että täytäntöönpanopäätöksen 2012/44/EU 3, 4 ja 5 artiklassa vahvistetut erityiset vaatimukset täyttyvät.
(4)
Ranskan merentakaisessa departementissa Mayottella sijaitseva maahantulopaikka olisi sen vuoksi lisättävä hyväksyttyjen maahantulopaikkojen luetteloon tiettyjen eläinperäisten tuotteiden osalta.
(5)
Sen vuoksi täytäntöönpanopäätöksen 2012/44/EU 1 artiklaa ja liitettä olisi muutettava.
(6)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON HYVÄKSYNYT TÄMÄN PÄÄTÖKSEN:
1 artikla
Muutetaan täytäntöönpanopäätös 2012/44/EU seuraavasti:
1)
Korvataan 1 artikla seuraavasti:
”1 artikla
Direktiivin 91/496/ETY 13 artiklan ja direktiivin 97/78/EY 18 artiklan soveltamiseksi Ranskan merentakaisissa departementeissa Guadeloupella, Martiniquella, Ranskan Guyanassa ja Mayottella sijaitsevat hyväksytyt maahantulopaikat on lueteltu tämän päätöksen liitteessä.”
2)
Lisätään liitteessä olevaan hyväksyttyjen maahantulopaikkojen luetteloon kohdan Ranskan Guyana - St Georges de l'Oyapock jälkeen Mayottea koskeva kohta seuraavasti:
”Mayotte - Longoni
FR09900
P
HC, NHC-NT”
2 artikla
Tämä päätös on osoitettu Ranskan tasavallalle.
Tehty Brysselissä 14 päivänä toukokuuta 2014.

Labels: 3
18
17
6